CELEX: 62008CN0174
Language: da
Date: 2008-04-28 00:00:00
Title: Sag C-174/08: Anmodning om præjudiciel afgørelse indgivet af Østre Landsret (Danmark) den 28. april 2008 , NCC Construction Danmark A/S mod Skatteministeriet

5.7.2008   
            
            
               DA
            
            
               Den Europæiske Unions Tidende
            
            
               C 171/25
            
         Anmodning om præjudiciel afgørelse indgivet af Østre Landsret (Danmark) den 28. april 2008, NCC Construction Danmark A/S mod Skatteministeriet
   (Sag C-174/08)
   (2008/C 171/37)
   Processprog: dansk
   Den forelæggende ret
   Østre Landsret
   Parter
   
      Sagsøger: NCC Construction Danmark A/S
   
      Sagsøgte: Skatteministeriet
   Præjudicielle spørgsmål
   
               1.
            
            
               Skal begrebet »bitransaktioner vedrørende fast ejendom« i 6. momsdirektivs (1) artikel 19, stk. 2, 2. pkt., fortolkes således, at det omfatter en momspligtig byggevirksomheds aktiviteter i forbindelse med efterfølgende salg af faste ejendomme, som er opført af byggevirksomheden for egen regning som en fuldt ud momspligtig aktivitet med henblik på videresalg?
            
         
               2.
            
            
               Er det ved besvarelsen af spørgsmål 1 af betydning, i hvilket omfang salgsaktiviteterne isoleret set indebærer en anvendelse af goder og tjenesteydelser, for hvilke der skal betales moms?
            
         
               3.
            
            
               Er det i overensstemmelse med det momsretlige neutralitetsprincip, at en byggevirksomhed, som ifølge den pågældende medlemsstats lovgivning — med hjemmel i 6. momsdirektivs artikel 5, stk. 7, og artikel 6, stk. 3 — er momspligtig af virksomhedens interne leverancer i forbindelse med opførelse af byggeri for egen regning med henblik på efterfølgende salg, kun har delvis momsfradragsret for generalomkostninger i byggevirksomheden under henvisning til, at det efterfølgende salg af de faste ejendomme ifølge medlemsstatens momslovgivning er fritaget for moms med hjemmel i 6. momsdirektivs artikel 28, stk. 3, litra b, sammenholdt med bilag F, nr. 16?
            
         
      (1)  Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).